Document ID: 32008R0447

UREDBA KOMISIJE (ES) št. 447/2008
z dne 22. maja 2008
o spremembi Uredbe (ES) št. 883/2006 o podrobnih pravilih za uporabo Uredbe Sveta (ES) št. 1290/2005 v zvezi z vodenjem računovodskih evidenc plačilnih agencij, izjavami o izdatkih in prejemkih ter pogojih za povračila izdatkov v okviru EKJS in EKSRP
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti člena 42(5) in (7) Uredbe,
ob upoštevanju naslednjega:
(1)
Člen 4(3) Uredbe Komisije (ES) št. 883/2006 (2) določa, da se povzetek podatkov (T103) iz odstavka 2(b) navedenega člena Komisiji pošlje tudi v papirni obliki. Ob upoštevanju razvoja postopkov sporočanja informacij med državami članicami in Komisijo, vzpostavitve enotnega portala dostopa izvajalcev do varnih elektronskih sistemov, ki se uporabljajo za financiranje skupne kmetijske politike, pošiljanje podatkov v papirni obliki ni več potrebno in se ga zato lahko ukine, zlasti ker povzroča upravno obremenitev.
(2)
Člen 150(3) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), je bil spremenjen in odslej omogoča, da se lahko vnaprej prevzamejo obveznosti za kritje rutinskih odhodkov za upravljanje EKJS v breme odobrenih proračunskih sredstev za naslednje proračunsko leto v znesku največ treh četrtin skupnih odobrenih proračunskih sredstev tekočega proračunskega leta. Zaradi upoštevanja teh novih pogojev, ki se uporabljajo za vnaprej prevzete obveznosti, je treba spremeniti člen 8(3) Uredbe (ES) št. 883/2006.
(3)
Za neposredna plačila za izplačilo od leta 2007 so za upravičence v shemo enotnega plačila v skladu s členom 47(2) Uredbe Sveta (ES) št. 1782/2003 vključeni zneski, ki ustrezajo premijam v sektorju mlečnih proizvodov in dodatnim plačilom, določenim v členih 95 in 96 Uredbe (ES) št. 1782/2003 (4). Poleg tega je bila Uredba Komisije (ES) št. 188/2005 z dne 3. februarja 2005 o pravilih za izvajanje sheme pomoči v sektorju mesa v najbolj oddaljenih regijah (5) razveljavljena z Uredbo Komisije (ES) št. 793/2006 (6). Zato se pri izračunu zgornje meje neposrednih plačil iz člena 9(2)(b) Uredbe (ES) št. 883/2006 ne smejo več upoštevati zneski, ki se nanašajo na zgoraj navedene ukrepe. Navedeni izračun mora biti zato prilagojen tako, da se upoštevajo določbe v zvezi s prostovoljno modulacijo iz Uredbe Sveta (ES) št. 378/2007 z dne 27. marca 2007 o pravilih za prostovoljno modulacijo neposrednih plačil, predvidenih v Uredbi (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembah Uredbe (ES) št. 1290/2005 (7).
(4)
Uredbo (ES) št. 883/2006 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za kmetijske sklade -
SPREJELA NASLEDNJO UREDBO:
Člen 1
Uredba (ES) št. 883/2006 se spremeni:
1.
V členu 4 se črta odstavek 3;
2.
Člen 8(3) se nadomesti z naslednjim besedilom:
„3. Če skupen znesek izdatkov, ki jih prijavijo države članice za naslednje proračunsko leto, presega tri četrtine vseh odobrenih proračunskih sredstev za tekoče proračunsko leto, se vnaprej prevzete obveznosti iz člena 150(3) Uredbe (ES, Euratom) št. 1605/2002 in ustrezna mesečna plačila dodelijo sorazmerno z izjavami o izdatkih do največ 75 % odobrenih proračunskih sredstev tekočega proračunskega leta. Komisija upošteva razliko zneskov, ki niso bili povrnjeni državam članicam, v sklepih o naslednjih povračilih.“;
3.
Člen 9(2)(b) se nadomesti z naslednjim besedilom:
„(b)
v vsakem primeru so izplačila, izvršena v proračunskem letu N+2 in v naslednjih letih, za zadevno državo članico upravičena:
(i)
le do nacionalne zgornje meje iz Priloge VIII ali Priloge VIIIa Uredbe (ES) št. 1782/2003 za leto pred proračunskim letom, v katerem se plačilo izvrši, kadar se uporablja shema enotnega plačila, kot je določena v naslovu III navedene uredbe, ali
(ii)
v mejah njenega finančnega okvira, uvedenega skladno s členom 143b(3) Uredbe (ES) št. 1782/2003, za leto pred proračunskim letom, v katerem se plačilo izvrši, kadar se uporablja shema enotnega plačila na površino, kot je določena v tem členu.
Po potrebi sta nacionalna zgornja meja ali letni finančni okvir iz točke (i) in (ii):
-
zmanjšana za modulacijo iz člena 10 Uredbe (ES) št. 1782/2003,
-
zmanjšana za prostovoljno modulacijo iz Poglavja 1 Uredbe (ES) št. 378/2007,
-
zvišana za dodatni znesek pomoči iz člena 12 Uredbe (ES) št. 1782/2003,
-
zvišana za dodatni znesek pomoči iz drugega pododstavka člena 1(3) Uredbe (ES) št. 378/2007,
-
popravljena s prilagoditvijo iz člena 11 Uredbe (ES) št. 1782/2003.“
Člen 2
Ta uredba začne veljati tretji dan po objavi v Uradnem listu Evropske unije.
Vendar se člen 1(1) uporablja od proračunskega leta 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. maja 2008

Labels: 4
15
19
6